Ghassan Massoud - arab betűkkel: غسّان مسعود - (Damaszkusz, 1958. szeptember 20. –) szíriai színész. A nem arab közönség elsősorban Ridley Scott 2005-ös filmjéből, a Mennyei királyságból ismerheti, amelyben Szaladin egyiptomi szultánt alakítja. Muszlim vallású színészként először voltak fenntartásai a szereppel kapcsolatban (a 2001. szeptember 11-i események idején a film elő-produkciós fázisa zajlott és a téma igen kényesnek bizonyult), azonban később elismerően nyilatkozott. Állítása szerint a film lerombolja a régről fennmaradt sztereotípiákat a muzulmánokról, és felhívja az amerikaiak figyelmét a diplomáciában rejlő lehetőségekre a közel-keleti problémák tekintetében is.